Πρώτα απ' όλα θα ήθελα να αναφέρω ότι σαν οικοδεσπότης Ο Kyri είναι εξαιρετικός. Και το λέω αυτό γιατί κατά την επικοινωνία μας είτε μέσω μηνυμάτων, είτε μέσω τηλεφώνου, ήταν άμεσος, πολύ ευγενικός, πρόθυμος και εξυπηρετηκότατος. Οι οδηγίες του για το σπίτι ήταν αναλυτικότατες και λεπτομερείς. Σε ό,τι τώρα αφορά το σπίτι, ήταν πραγματικά καλύτερο απ' όσο φαινόταν στις φωτογραφίες. Περιελάμβανε ευκολίες, σκεύη και ηλεκτρικές συσκευές υπέρ αρκετές και για διαμονή πολλών ημερών. Η καθαριότητά του εξαιρετική. Το δε πάρκινγκ άκρως εξυπηρετικό. Γενικά είναι ένα σπίτι πλήρες και πολύ ευρύχωρο για να μείνουν 2-3 άτομα και δίκαια του αξίζουν τα πέντε αστέρια. Συστήνεται ανεπιφύλακτα. Ένα μπράβο κι ένα μεγάλο ευχαριστώ στον Οικοδεσπότη τον Kyri, σίγουρα θα το προτιμήσουμε στην επόμενη επίσκεψή μας στην Αθήνα.